el el el el el el el el el el el el el el el el el nl el el el el el el el el el el el el el el el el el el el el el el el el el en el en el el el el el el el el el el el el el el el el el el el el el el el el en el en el el el el el en en el el el el el el el el el el el el
Το Άννα Καρένινα (πρωτότυπος τίτλος:Anna Karenina) είναι μία αμερικανική δραματική ταινία, παραγωγής 1935 και σε σκηνοθεσία Κλάρενς Μπράουν. Πρωταγωνιστές της ταινίας είναι η Γκρέτα Γκάρμπο, ο Φρέντρικ Μαρτς, ο Φρέντι Μπαρθόλομιου και Μπέιζιλ Ράθμποουν.
μυθιστόρημα του Λέοντος Τολστόι, ονόματι Άννα Καρένινα
30 Αυγούστου 1935 (Νέα Υόρκη)[1]
δεδομένα (π • σ • ε )
Η ταινία είναι κινηματογραφική προσαρμογή του ομώνυμου μυθιστορήματος του Λέοντος Τολστόι. Η ταινία έλαβε την 42η θέση στη λίστα που θεσπίστηκε από το Αμερικανικό Ινστιτούτο Κινηματογράφου με τις 100 καλύτερες ρομαντικές ταινίες όλων των εποχών.[2] Η ταινία αποτελεί την πιο διάσημη κινηματογραφική μεταφορά του μυθιστορήματος του Τολστόι μέχρι σήμερα.
Η Άννα Καρένινα (Γκρέτα Γκάρμπο) είναι η ομορφότερη γυναίκα στην Πετρούπολη και σύζυγος ενός υψηλόβαθμου αξιωματούχου του Τσάρου, του Καρένιν (Μπέιζιλ Ράθμποουν), με τον οποίο έχει αποκτήσει ένα γιο τον Σεργκέι (Φρέντι Μπαρθόλομιου). Όταν κάποια στιγμή πηγαίνει στη Μόσχα για να βοηθήσει τον αδελφό της Στίβα (Ρέτζιναλντ Όουεν) που έχει προβλήματα με τον γάμο του, συναντά τον αξιωματικό της φρουράς στην Πετρούπολη, Βρόνσκι (Φρέντερικ Μαρτς) και τον ερωτεύεται. Θέλοντας να ξεχάσει τον Βρόνσκι, η Άννα επιστρέφει στην Πετρόπολη για να ξεφύγει από το πάθος που φώλιασε μέσα της.
Ο άνδρας όμως την ακολουθεί κι εκείνη υποκύπτει. Σύντομα η σχέση της με τον Βρόνσκι δίνει αφορμή για σχόλια στους κοσμικούς κύκλους της Μόσχας και βάζει σε κίνδυνο της θέση και τον γάμο της στη ρώσικη κοινωνία του 19ου αιώνα. Ο σύζυγός της αρνείται να της παραχωρήσει διαζύγιο κι οι δυο εραστές ταξιδεύουν στη Βενετία, όπου ζουν τον έρωτά τους μακριά από την κακία του κόσμου.
Η Άννα όμως δεν αντέχει να είναι πλέον μακριά από το γιο της. Όταν επιστρέφει στη Ρωσία για να τον δει, ο σύζυγός της τής το απαγορεύει. Στο μεταξύ ο Βρόνσκι αποφασίζει να επιστρέψει στον στρατό, αφήνοντας μόνη της την Άννα. Η γυναίκα έχοντας πλέον χάσει τα πάντα θα κάνει μια πράξη απελπισίας.
Η Γκάρμπο είχε ήδη ερμηνεύσει τον ρόλο της Καρένινα, στη βωβή εκτέλεση του 1927 με τίτλο Love, σε σκηνοθεσία Έντμουντ Γκούλντινγκ. Τα γυρίσματα της ταινίας έγιναν μεταξύ του Μαρτίου και του Μαΐου του 1935.[3] Γνωρίζοντας ότι ο Φρέντρικ Μαρτς είχε τη μανία του να αποπλανεί τις συμπρωταγωνίστριές του, κατά τα γυρίσματα των ερωτικών σκηνών της ταινίας, η Γκάρμπο τοποθετούσε σκελίδες σκόρδου κάτω από τα ρούχα της κι είχε επίτηδες άσχημη αναπνοή για να τον απωθήσει.
Η ηθοποιός είχε άριστες σχέσεις με το Φρέντι Μπαρθόλομιου, που υποδύεται το γιο της Σεργκέι, μέχρι και τη στιγμή που εκείνος της ζήτησε ένα αυτόγραφο για το θείο του. Από εκείνη τη στιγμή η σχέση τους έγινε αυστηρά επαγγελματική. Ο ηθοποιός για όλη του τη ζωή ήταν απογοητευμένος που έχασε τη φιλία της Σφίγγας του Βορρά.
Η ταινία έκανε πρεμιέρα στο Capitol Theatre του Χόλιγουντ, όπως και οι περισσότερες σημαντικές παραγωγές της Metro-Goldwyn-Mayer κι έλαβε θετική υποδοχή από το κοινό κάνοντας εισπράξεις άνω των 2.300.000 δολαρίων (με κόστος παραγωγής 1.152.000 δολαρίων).[3] Η Γκάρμπο έλαβε το βραβείο του Σωματείου των Κριτικών της Νέας Υόρκης για την καλύτερη γυναικεία ερμηνεία του 1935, για τη σκιαγράφηση της Άννα Καρένινα, ενώ η ταινία βραβεύτηκε και με την κούπα Μουσολίνι στο Διεθνές Φεστιβάλ Κινηματογράφου Βενετίας, ως η καλύτερη ξενόγλωσση της χρονιάς.
↑ Brown, Gene (1995). Movie Time: A Chronology of Hollywood and the Movie Industry from Its Beginnings to the Present. New York: Macmillan. σελ. 124. ISBN 0-02-860429-6.
↑ «AFI's 100 Years...100 Passions» (PDF). American Film Institute. Ανακτήθηκε στις 18 Αυγούστου 2016.
↑ 3,0 3,1 «Box office / business for Anna Karenina (1935)».  Unknown parameter |lingua= ignored (|language= suggested) (βοήθεια); Unknown parameter |editore= ignored (βοήθεια); Unknown parameter |accesso= ignored (|access-date= suggested) (βοήθεια)